Baleeiro

miniatura|Baleeiro moderno.
Un baleeiro é un tipo de barco utilizado para caza (ou pesca) de baleas. O termo designa tamén o cazador ou pescador de baleas.baleeiro  no dicionario da RAG.

Porén, a persoa encargada de manexar o arpón, é dicir, de arpoar arpoar  no dicionario da RAG. á balea (ou outro gran cetáceo) chámase arpoador.arpoador  no dicionario da RAG.

 Evolución 
Antigamente os baleeiros dispoñían dun ou varios botes baleeiros, que largaban para aproximárense tanto como podían á balea ou ao cachalote e nos que embarcaban, canda os mariñeiros que vogaban e o patrón, o arpoador, que lanzaba o arpón, unido a un groso cabo, para tratar de cravalo no animal; despois, volvían ao baleeiro, e os mariñeiros turraban do cabo (ou dos cabos) para achegar o cetáceo ao costado do barco principal.Dominique Le Brun (2013): Baleiniers. Témoignages 1820–1880. Éditions Omnibus. ISBN  978-2-258-09869-5. Resumo  

Os baleeiros modernos, na súa maioría, están equipados para a captura (utilizando arpóns que disparan mediante canóns) e con instalacións para o tratamento da carne e da graxa (aceite de balea) do animal, é dicir, que son buques factoría.

A principal característica dos baleeiros modernos é a de ter a popa rebaixada e a proa elevada, onde está situado o canón que lanza o arpón.

 Na literatura 
Na novela Moby Dick de Herman Melville, o narrador embarca no Pequod, baleeiro do século XIX.

 Notas 

 Véxase tamén 

 Bibliografía 
 Budker, Paul (1957): Baleines et baleiniers. París: Horizons de France.

 Outros artigos 
 Balea
 Cetáceos

Categoría:Barcos de pesca